11.8.2023
ET
Euroopa Liidu Teataja
C 283/135 Kolmapäev, 15. veebruar 2023
5)
Kiibialgatuse eesmärk on tugevdada pooljuhtide valdkonnas tehnoloogilise ja tööstusliku baasi konkurentsivõimet ja vastupidavust ning ühtlasi suurendada ja mitmekesistada pooljuhiökosüsteemi teadus-, arendus- ja innovatsioo­ nisuutlikkust, vähendades sõltuvust piiratud arvust kolmandate riikide äriühingutest ja geograafilistest piirkondadest ning tugevdades suutlikkust projekteerida ja toota kõrgtehnoloogilisi, kestlikke ja uuenduslikke komponente.
Selleks et toetada nende eesmärkide saavutamist, tuleks ületada lõhe liidu kõrgetasemelise teadus-, arendus- ja innovatsioonivõimekuse ning selle tööstusliku kasutamise vahel ja investeerida nendesse püüdlustesse.
Kiibialgatusega tuleks edendada suutlikkuse suurendamist, et võimaldada järgmise põlvkonna pooljuhitehnoloogia (nt fotoonika ja kvanttehnoloogia) alast teadus- ja arendustegevust ning innovatsiooni, samuti sellise tehnoloogia projekteerimist, valmistamist, tootmist, pakendamist ja süsteemide integreerimist ning olemasoleva pooljuhitehnoloogia arendamist.
Kiibialgatusega tuleks tõhustada koostööd peamiste osalejate vahel kogu liidus, seeläbi tugevdades Euroopa pooljuhtide tarne- ja väärtusahelaid, teenindades peamisi tööstussektoreid ja luues uusi turge.
5a)
Selleks et saavutada liidupoolse rahastamise võimalikult suur mõju ja anda tõhusaim panus liidu poliitikaeesmärkide saavutamisse, tuleks kiipide ühisettevõtte ja kiibifondiga püüda maksimeerida era- ja/või avaliku sektori partneritega sõlmitud partnerluste potentsiaali.
Sellised partnerlused peaksid hõlmama tööstust, teadus- ja arendustegevuse ning innovatsiooniga tegelevaid ja tehnoloogiaorganisatsioone, kohalikul, piirkondlikul, riiklikul või rahvusvahelisel tasandil avalikke teenuseid osutavaid asutusi ning kodaniku­ ühiskonna organisatsioone, nagu teadus- ja arendustegevust ning innovatsiooni toetavad või sellega tegelevad sihtasutused, eeldades, et partnerluste kaudu on soovitud mõju võimalik saavutada tõhusamalt kui ainult liidu tegevusega.
5b)
Kiipide ühisettevõte ja kiibifond peaksid ühiselt looma era- ja/või avaliku sektori partnerlusi, näiteks vastastikuse mõistmise memorandumite abil, et konkreetselt avalduv mõju oleks suurem.
Sellised partnerlused võiksid hõlmata tööstust, teadus- ja arendustegevuse ning innovatsiooniga tegelevaid ja tehnoloogiaorgani­ satsioone, kohalikul, piirkondlikul, riiklikul või rahvusvahelisel tasandil avalikke teenuseid osutavaid asutusi ning kodanikuühiskonna organisatsioone, nagu teadus- ja arendustegevust ning innovatsiooni toetavad või sellega tegelevad sihtasutused.
5c)
Selleks et saavutada liidu tegelik avatud strateegiline autonoomia, peaksid algatuse raames rahalist toetust saavad toetusesaajad võtma meetmeid, et vältida kiibialgatuse raames välja töötatud tehnoloogia ja teadmiste soovimatut siiret, kasutades mitmesuguseid liidu ja liikmesriikide tasandil kättesaadavaid vahendeid.
Liikmesriike ja komisjoni tuleks teavitada ja nad peaksid olema võimelised tegutsema, kui välismaiste ülevõtmiste või muude meetmete tagajärjel, mida liiduvälised üksused on võtnud, et saada enda valdusse tehnoloogiat või teadmisi, tekib oht, et liidu üksustelt toimub siire liidust välja.
5d)
Kiibialgatuse peamiseks prioriteediks peaks olema investeerimine annetesse ja oskustesse.
Andekate inimeste olemasolu on pooljuhtidega seoses tehtavate investeeringute ligimeelitamiseks äärmiselt oluline.
Liit peaks edendama inimeste potentsiaali ja oskusi teaduse, tehnoloogia, inseneeria ja matemaatika alase hariduse kaudu, pöörates erilist tähelepanu naistele, kes on nendes sektorites alaesindatud.
Kiipide ühisettevõtte mõju maksimeerimiseks peaks ta püüdma leida koostoime muude oskuste ja hariduse valdkonna programmide ja rahastamisvõimalustega.
Kui see on programmi „Euroopa horisont“ kehtivate reeglite kohaselt asjakohane ja sobilik, peaks kiipide ühisettevõte püüdma märkimisväärselt tugevdada rahvusvahelist koostööd, mis on äärmiselt oluline, et tagada juurdepääs teadmistele, oskusteabele ja turgudele kogu maailmas.
6)
Kiibialgatusele tuleks eraldada piisavad ja vajalikud rahalised vahendid, et saavutada selle kaugeleulatuvad eesmärgid.
Kiibialgatus tuleks ellu viia meetmete kaudu, mis peaksid tuginema peamiste digitehnoloogiate ühisettevõtte omandatud tugevale teadmistebaasile.
Peamiste digitehnoloogiate ühisettevõttele tuleks teha ülesandeks anda kiibialgatuse raames rahastatavatele meetmetele rahalist toetust programmi „Euroopa horisont“ või programmi „Digitaalne Euroopa“ mis tahes vahendi või menetluse kaudu.
Lisaks tuleks peamiste digitehnoloogiate ühisettevõte nimetada ümber kiipide ühisettevõtteks.
Kogu kiipide ühisettevõtte tegevusajaks tuleks katseliinide, projekteeri­ mistaristute, pädevuskeskuste ja muude suutlikkuse arendamise meetmete jaoks eraldada vähemalt 2,5 miljardit eurot.
7)
Kiipide ühisettevõtte rahastatav tegevus peaks olema hõlmatud ühe tööprogrammiga, mille peaks vastu võtma ühisettevõtte juhatus.
Enne iga tööprogrammi koostamist peaks ametiasutuste nõukogu, võttes arvesse Euroopa pooljuhtide nõukoja nõuandeid ja tööstusharu teiste asjaomaste sidusrühmade, ekspertide, sotsiaalpartnerite ning